**KOOLITUSE KVALITEEDI TAGAMISE ALUSED**

**Euroblasting OÜ poolt asutatud koolituskeskuse nimi on ArtMed Podoakadeemia,** mis lähtub täienduskoolituse kvaliteedi tagamisel täiskasvanute koolituse seadusest, täiskasvanute täienduskoolituse kvaliteeditagamise juhendmaterjalist täiskasvanute täienduskoolitusasutustele ja õppekorralduse alustest.

**Õppekavade kvaliteedi tagamise tingimused ja kord**

Õppekavade koostamisel lähtume iluvaldkonnas tegutsevate tehnikute täiendkoolituse vajadustest, täiskasvanute koolituse seadusest, täienduskoolituse standardist ning Haridus- ja Teadusministeeriumi poolt esitatud juhendmaterjalist.

**ArtMed Podoakadeemia õppekavas on välja toodud vähemalt järgmised andmed:**

1) õppekava nimetus;

2) õppekavarühm;

3) õppe maht;

4) õppekava eesmärk;

5) õpiväljundid;

6) sihtgrupp;

7) õppe alustamise tingimused;

8) õppekeskkond;

9) õppematerjalide loend;

10) õppesisu;

11) hindamismeetodid ja hindamiskriteeriumid;

12) nõuded õpingute lõpetamiseks ja väljastatavad dokumendid;

13) koolitaja(d) ja kvalifikatsioon.

**Õppekeskkonna kvaliteedi tagamise tingimused ja kord**

Aparaatse pediküüri tehnikuks; klassikalise depilatsiooni ning šugaring protseduuri läbiviimise õppe toimub kaasaegselt sisustatud õppeklassis, kuhu on loodud praktilise õppe jaoks töökohad. Lauad on varustatud tööks vajalike elektriliste seadmetega, laudadel asetsevad kohtventilatsiooniga tolmukogujad, elektriviilid ja UV/LED lambid. Töökohtade loomisel on silmas peetud ergonoomikast tulenevaid nõudeid. Õppeklassis on tahvel. Ruumid on vastavuses kehtivate tervisekaitsenõuetega.

**Täiendkoolitusega seotud koolitajate kvaliteedi tagamise kord**

ArtMed Podoakadeemia koolitajad on kõik vähemalt 15 aastase töökogemusega ja kutsetunnistusega meistrid-spetsialistid. Meie koolitajad läbivad igal aastal vähemalt ühe koolituse, selleks võib olla erialane täiendkoolitus või täiskasvanute koolitaja pädevust tõstvaid koolitusi. Meie koolitajad lähtuvad koolitamisel täisekavanud koolitaja kutse-eetika koodeksist.

**Tagasiside kogumise kord**

Iga õppija käest kogume tagasisidet kirjalikult koolituse sisu ja korralduse kvaliteedi kohta. Saadud tagasisidet analüüsime ning kasutame selleks, et viia sisse vajalikke muudatusi eesmärgiga pakkuda veelgi paremaid ja kvaliteetsemaid koolitusi. Tagasiside kogumine: koolituse viimasel päeval palume osalejatel täita meie poolt ette valmistatud küsimustiku.